જગ્યાના રીડેવલપમેન્ટ માટે મૂળ તો બિલ્ડરને મળતી વધારાની FSI (ફ્લોર સ્પેસ ઇન્ડેક્સ) મુખ્ય આકર્ષણ છે. જેટલી વધુ FSI મળે એટલી વધુ સગવડો બિલ્ડર ફ્લૅટધારકોને આપી શકે. પ્રત્યેક વિસ્તારમાં ફાળવવામાં આવતી FSI જુદી-જુદી હોય છે. જેમ કે મુંબઈમાં બાંદરા વિસ્તારમાં ૧.૩૩ની FSI હોય તો બિલ્ડરે ૧૦૦૦ ચોરસ ફૂટના એરિયા સામે ફ્લૅટમાલિકને ૧૩૩૦ ચોરસ ફૂટ જગ્યા આપવાની રહે છે. આ વધારાની જગ્યા બિલ્ડર વધારાની સુવિધાઓ કે ફ્લૅટમાં વધુ જગ્યા આપીને અથવા તો પછી રોકડ વળતરરૂપે આપતો હોય છે. કાંઠાના વિસ્તારોમાં વધારાની FSI સામે અન્ય સગવડો ઉપલબ્ધ કરવી શક્ય ન હોવાથી રહીશોને રીડેવલપમેન્ટથી વિશેષ લાભ થતો નથી. જોકે રીડેવલપમેન્ટનો નર્ણિય લેતાં પહેલાં ફ્લૅટધારકોએ અનેક બાબતોનું ધ્યાન રાખવાનું રહે છે.